钦定古今图书集成/方舆汇编/职方典/第1051卷 > 《学校志》故址尚存
## 钦定古今图书集成/方舆汇编/职方典/第1051卷 > 《学校志》故址尚存

皇华驿　按《通志》：在县治东，宋时设，元元贞中徙于县南名贤坊之内，故址犹存。

德化县

春波楼　在县门南。宋宣和间，令陈熊建，前瞰溪流。淳祐丙午，尉孙凤为门以翼之。

令厅　按《县志》：“在县治东南沙坂，宋建炎三年建，后以县不满万户，罢令厅为民庐。”

簿厅　按《县志》在县西偏，赵师虙重立。

南塔　按《县志》：“在灵化里程田寺侧。旧高数丈，夜常有光，后倾颓，得辟支佛骨、佛牙、舍利于其顶。后移建于佛殿之东，增为七级，高七寻，以牙骨藏之，其光不绝。”

西塔　按《县志》在县西登高山之侧。

上壅双塔　按《县志》：在县西北东西团，旧属尤溪，伪闽王后割属德化。环里皆山，有平田十里许。邑人徐子陵倡为二塔，扁之曰“魁星。”

翀霄塔　按《县志》：“在县东南巽方。天启二年，署掾府通判闻人宗望倡议邑令林大儁、始事令桂振宇落成，并建春台于下，邑为立三贤祠。”

皇清顺治四年，毁于寇。

安溪县

印书局　在县治琴堂之左。

清隐堂　在佛耳山，五代詹敦仁故居，今存梅堂　。宋令陈宓《梅堂》诗十绝。

仰朱堂　咸淳中建，祀朱文公，在县南临溪。

紫云堂　唐建

双溪阁　宋建

云津阁　宋建

晓乐亭　在县内。咸淳五年建，以午山冲县亭以蔽之，今废。

飞跃亭　旧名“咏归” ，宋令赵彦侯建，今废。更衣亭　在县前吉字街西，明令高金体建。观澜亭　一在县西通安门内，宋淳熙中建。一在东水门泊岸，明万历年建，今废。

溪光亭　“在云津阁西” ，今废。

折柳亭　在县东五里。下有甘泉。宋令李茂则建，后令郑师申重建，扁曰“溪山胜概” ，今废。遗爱亭　在龙津观右。中立知县黄怿去思碑，今亭废碑存。

义芳亭　在龙津观前。嘉靖五年，岁旱米贵，令黄怿劝民出粟助赈。怿建亭，列名凡四十二人。今废。

参岭亭　在长泰里。里人黄𬸦建，今废。

溪口亭　在崇善里溪口乡。

半岭亭　在感化里，今存。

寓思岭亭　界“龙兴” 、“感化” 二里，今存。

白沙亭　在新溪里，今存。

崎蓝亭　界崇善、龙兴两岭。

磐宗楼　在新溪里

同安县

高士轩　朱文公建，在县主簿厅后。

石鼓寨　按《通志》：“在县西南，宋靖康间建以御寇，故址尚存。”

射圃　按《通志》：在县西北庆丰门外。宋绍兴二十五年，监税曹沆建，朱文公为记，故址尚存。苏讼故宅　，在县西北芦山下。

林少卿棐宅　按《县志》在前街名卿坊内，今无存。

丘钩矶先生宅　按《县志》，在小登中山下。林希元宅　按《县志》，在东岳保塔山下，南向，赐建坊。

陈尚书道基宅　按《县志》在集善里鼎美乡永春县。

清和堂　在县治内。堂后飞虹跨水，四面莲塘。桥东有多暇亭，亭外为“平远台” ，宋令江公望建。魁星亭　在县东，与文庙对。宋绍兴间令黄瑀建。

留从效故宅　在十四都留澳。

桃林场　在魁星山下。今其村曰“上场。”

东津　距县十里

东西津　按县志，距县七里，在县西朝天门外。南津　按《县志》，距县十五里地名小姑铺前。已上三津，俱宋时设，以税啇贾货物。元废。官田市　按《县志》，在城外县西。